इंदुरीकर महाराज

1. इंदुरीकर महाराजांच्या मदतीला संभाजी भिडे

इंदुरीकर महाराजांवर गुन्हा दाखल झाला तर आंदोलन करू असा इशारा शिवप्रतिष्ठानने दिला आहे. शिवप्रतिष्ठानचे संभाजी भिडे यांनी इंदुरीकर महाराजांना पाठिंबा दिला आहे. 

"सम तिथीला स्त्री संग केला तर मुलगा होतो, विषम तिथीला स्त्री संग झाला तर मुलगी होते. टायमिंग हुकलं की क्वालिटी खराब," असं वक्तव्य इंदुरीकर महाराजांनी केलं होतं. 

महाराष्ट्र अंधश्रद्धा निर्मूलन समितीने या वक्तव्याप्रकरणी इंदुरीकर महाराजांवर गुन्हा दाखल करावा अशी भूमिका घेतली आहे. 'झी न्यूज'ने ही बातमी दिली आहे. तृप्ती देसाई यांनी देखील तशी मागणी केली आहे. 

त्यानंतर इंदुरीकर महाराजांविरोधात गुन्हा दाखल झाला तर रस्त्यावर उतरून आंदोलन केलं जाईल असा इशारा शिवप्रतिष्ठानतर्फे देण्यात आला आहे. 

2. नागरिकत्व कायद्याला विरोध नाहीच- मुख्यमंत्री

नागरिकत्व दुरुस्ती कायद्याला राष्ट्रवादी काँग्रेस आणि काँग्रेस या महाविकास आघाडीतील घटक पक्षांचा विरोध असताना, मुख्यमंत्री उद्धव ठाकरे यांनी मात्र या कायद्याला आपला विरोध नाही याचा ठाम पुनरुच्चार केला. मंगळवारी सिंधुदुर्ग दौऱ्यात ओरोस इथे त्यांनी ही भूमिका मांडली. 'महाराष्ट्र टाईम्स'ने ही बातमी दिली आहे. 

"नागरिकत्व दुरुस्ती कायदा आणि राष्ट्रीय नागरिक नोंदणी हे दोन वेगळे विषय आहेत. राष्ट्रीय लोकसंख्या नोंदणी हा तिसरा स्वतंत्र विषय आहे. सीएए लागू झाला तरी आपल्याला घाबरण्याचं कारण नाही. एनआरसी हा आलेला नाही, तो येणारही नाही. कारण एनआरसी लागू केला तर मुस्लिमांनाच नव्हे तर हिंदू, आदिवासी आणि इतर वंचितांनाही त्रासदायक ठरेल. एनपीआर ही जनगणना आहे. ती दर दहा वर्षांनी होते आणि त्यामुळे कुणालाही त्रास होणार नाही," असं मुख्यमंत्री म्हणालेत. 

देशातील अनेक राज्यात नागरिकत्व दुरुस्ती कायद्याला विरोध करण्यात येत आहे. ठिकठिकाणी निदर्शनं सुरू आहेत. राज्यात शिवसेना आणि काँग्रेस आणि राष्ट्रवादी काँग्रेस यांच्यात या मुद्यावरून एकमत होताना दिसत नसल्याचं मंगळवारी दिसून आलं. 

3. उच्च न्यायालयाच्या आदेशाचीच बनावट प्रत

उच्च न्यायालयाच्या आदेशाची बनावट प्रत तयार करून ती वितरीत करण्यात आल्याचा गंभीर प्रकार उघडकीस आला आहे. त्याची गंभीर दखल घेत या प्रकरणाच्या अंतर्गत चौकशीसह अज्ञात व्यक्तीविरोधात फौजदारी कारवाईचेही आदेश न्यायालयाने दिले. 'लोकसत्ता'ने ही बातमी दिली आहे.... \n\nवरील लेखासाठी मला एक चांगले शीर्षक द्या.
इंदुरीकर महाराजांच्या मदतीला संभाजी भिडे : #5मोठ्याबातम्या